Държавен вестник, бр. 65, 2013 г., стр. 25

БРОЙ  65	
Д Ъ Р Ж А В Е Н  В Е С Т Н И К 	
СТР.  25  
от корабопритежателя и съдържа мерките, 
предприети от корабопритежателя, осигуряващи 
текущо съответствие с националните изисквания 
относно условията на живот и труд на моряците, 
между прегледите и предложените мерки за 
постигане на непрекъснато подобрение.
(4) Морското трудово свидетелство, допъл­
нено с Декларация за съответствие с Морската 
трудова конвенция, 2006 г., представлява prima 
facie доказателство, че на кораба е извършен над­
лежен преглед и че изискванията на Морската 
трудова конвенция от 2006 г. и националното 
законодателство относно условията на живот 
и труд на моряците са спазени.
Чл. 31и. (1) Морско трудово свидетелство 
се издава на всеки кораб, на който е извършен 
първоначален или подновителен преглед и за 
който е удостоверено, че всички елементи, 
посочени в приложение № 4 към наредбата, 
отговарят на изискванията на Морската тру­
дова конвенция, 2006 г. и на националното 
законодателство.
(2) Морското трудово свидетелство се издава 
за срок от пет години.
(3) Морското трудово свидетелство е валидно 
само при условие, че в рамките на петгодиш­
ния период на валидност на свидетелството е 
извършен поне един междинен преглед. 
(4) В случай че се извършва само един 
междинен преглед, а периодът на валидност на 
Морското трудово свидетелство е пет години, 
то този преглед се извършва между втората и 
третата годишни дати от издаването му. 
(5) Свидетелството се препотвърждава след 
извършването на междинен преглед, при който 
се установи, че корабът отговаря на всички 
изисквания съгласно приложение № 4.
Чл. 31к. (1) Временно морско трудово сви­
детелство може да се издава след извършване 
на преглед по реда на този раздел в следните 
случаи: 
1. на нови кораби – при пускането им в 
експлоатация;
2. при смяна на знамето, под което плава 
корабът;
3. при промяна на корабопритежателя; 
4. на кораб, на който е извършена същест­
вена промяна на конструкцията и/или поме­
щенията му;
5. на кораб, който е бил служебно отписан 
от регистъра на корабите;
6. на съществуващи кораби, които за пръв път 
изпълняват всички изисквания на конвенцията.
(2) Временното морско трудово свидетелство 
се издава след извършен преглед, удостоверя­
ващ изпълнението, доколкото е практически 
възможно, на изискванията, посочени в при­
ложение № 4, и при условие, че:
1. корабопритежателят представи одобрени 
процедури, които гарантират спазването на 
изискванията на Морската трудова конвенция 
от 2006 г., и националното законодателство; 
2. капитанът на кораба декларира, че е 
запознат с посоченото в т. 1 законодателство; 
3. на Изпълнителна агенция „Морска ад­
министрация“ или на призната организация, 
надлежно упълномощена за целта, е предаде­
на изискващата се информация за издаването 
на Декларацията за съответствие с Морската 
трудова конвенция, 2006 г.
(3) Временното морско трудово свидетелство 
се издава за период не по-дълъг от шест месе­
ца. Не може да се издава повторно Временно 
морско трудово свидетелство.
(4) Преди изтичането на Временното морско 
трудово свидетелство се извършва преглед в 
съответствие с този раздел, за да се издаде Мор­
ско трудово свидетелство. Временното морско 
трудово свидетелство се издава само еднократно, 
като за периода, за който е в сила то, не е нуж­
но издаването на Декларация за съответствие с 
Морската трудова конвенция, 2006 г.
Чл. 31л. (1) Резултатите от проверките 
по чл. 31е, ал. 1, извършени по отношение 
на съответния кораб, и всички значителни 
несъответствия, установени по време на тези 
прегледи и проверки, се записват в протокол, 
като се посочва датата, на която установените 
несъответствия са били отстранени. Протоколът 
заедно с превод на английски език се вписва 
или прилага към Декларацията за съответствие 
с Морската трудова конвенция, 2006 г.
(2) Информация относно резултатите и 
данните по ал. 1 се предоставя на моряците, 
на инспекторите, осъществяващи държавен 
контрол на знамето и държавен пристанищен 
контрол, и на представители на организациите 
на корабособствениците и на моряците в Ре­
публика България.
Чл. 31м. (1) На борда на всеки кораб, попа­
дащ в обхвата на чл. 31з, ал. 1, т. 1 и 2, трябва 
да има валидно Морско трудово свидетелство и 
Декларация за съответствие с Морската трудова 
конвенция от 2006 г. заедно с превод на английски 
език. Копия от тези документи се съхраняват на 
явно и достъпно за моряците място.
(2) При поискване и в съответствие с из­
искванията на националното законодателство 
копия от тези документи се предоставят на 
моряците, на инспекторите, осъществяващи 
държавен контрол на знамето и държавен 
пристанищен контрол, и на представители на 
организациите на корабособствениците и на 
моряците в Република България.
Чл. 31н. (1) Морско трудово свидетелство 
престава да е валидно, ако:
1. съответните прегледи не са извършени в 
рамките на определените в чл. 31г и 31д срокове;
2. свидетелството не е потвърдено в съот­
ветствие с чл. 31г;
3. корабът смени знамето, под което плава;
4. корабопритежателят престане да носи 
отговорност за експлоатацията на кораба;
5. са направени значителни промени в кон­
струкцията или оборудването, установени в глава 
трета от Морската трудова конвенция от 2006 г.